Uljanovsk (lentotukialus)

Uljanovsk (projekti 1143.7)Polmar 2008, s. 358 oli suunniteltu Neuvostoliiton laivaston ydinkäyttöinen lentotukialus, jonka uppouma oli  85 000 tonnia eli vähän Yhdysvaltain laivaston Nimitz-luokan aluksia pienempi. Aluksen alkuperäisen nimen piti olla Kreml, mutta se muutettiin Uljanovskiksi.  

 Suunnittelu 
Vuonna 1986 hyväksyttiin alustava suunnitelma projektista 1143.7. Seuraavana vuonna valmistuivat tekniset piirustukset. Aluksen piti kyetä operoimaan 70 lentokoneella, joita olisivat Suhoi Su-33 ja MiG-29K -hävittäjät, tutkakone Jak-44 sekä Ka-27/Ka-29 -helikopterit. Alukselle suunniteltiin viistolentokansi, jossa olisi kaksi katapulttia koneiden ilmaan lähettämiseksi ja keulassa hyppyri. Aluksen omasuojaksi suunniteltiin ilmatorjuntaohjuksia sekä kaksitoistaohjuksinen merimaaliohjusten laukaisualusta. Sen uppouma olisi ollut noin 66 000 tonnia ja täysin kuormattuna yli 75 000 tonnia. Suunniteltu pituus oli noin 1 065 jalkaa (326 metriä). Ydinkäyttöisen aluksen suunniteltu nopeus oli 30 solmua.Polmar 2008, s. 360

 Valmistus 

Aluksen köli laskettiin vesille 25. marraskuuta 1988 Nikolajevin eteläisellä telakalla Ukrainassa. Aluksen rakentaminen keskeytettiin marraskuussa 1991 aluksen ollessa 20-prosenttisesti valmis, kun ministeriö lopetti aluksen rahoittamisen. Neuvostoliiton hajottua joulukuussa Ukraina ilmoitti alueellaan olevien alusten kuuluvan itselleen. Ukrainan hallitus ilmoitti aluksen romuttamisesta, jotta telakan kapasiteetti vapautuisi muuhun käyttöön. Alus siirrettiin romutettavaksi 3. helmikuuta 1992.

 Lähteet 

 Viitteet 

 Aiheesta muualla 

Luokka:Kuznetsov-luokan lentotukialukset
Luokka:Toteutumattomat sotilaskalustot